આ કંપનીઓના કર્મીઓને જલસા, લાઈફટાઈમ વર્ક ફ્રોમ હોમની મળી મંજૂરી, પગાર પણ પૂરો મળશે | Vyaapaar Samachar
lifestyle-news-india | October 20, 2020, 6:40 PM
કોરોના સંકટ બાદ ગણી ખાનગી-મલ્ટિનેશનલ કંપનીઓએ બદલી કર્મીઓની કામગીરી
50 ટકા ફેસબુક કર્મચારીઓ આગામી પાંચથી 10 વર્ષ સુધી ઘરેથી કામ કરશે
ભારતની દરેક 3માંથી 1 કૉલ સેન્ટર્સમાં હંમેશા માટે WFH લાગુ
ઘણી દિગ્ગજ કંપનીઓએ કર્મચારીઓને લાઈફટાઈમ ઘરેથી કામ કરવાની મંજૂરી આપી
નવી દિલ્હી : કોવિડ-19 અને લોકડાઉનને કારણે મોટાભાગની ખાનગી ક્ષેત્રની અને મલ્ટિનેશનલ કંપનીઓ છેલ્લા સાત મહિનાથી ઘરેથી (Work From Home) કામ કરી રહી છે. વર્ક ફ્રોમ હોમ કેટલીક કંપનીઓને એટલું પસંદ આવ્યું છે કે, તેઓએ આ સિસ્ટમને કાયમ માટે અપનાવી લીધી છે. ઘણી દિગ્ગજ કંપનીઓએ તેમના કર્મચારીઓને લાઈફટાઈમ ઘરેથી કામ કરવાની મંજૂરી આપી છે. તમને જણાવી દઈએ કે, આ નવા પ્રકારની કામગીરી સોશ્યલ નેટવર્કિંગ સાઈટ ટ્વિટરે શરૂ કરી હતી. કંપનીના સીઈઓ જેક ડોર્સીએ કહ્યું કે, અમારા કર્મચારીઓ તેઓ ઇચ્છે ત્યાં સુધી ઘરેથી કામ કરી શકે છે.
લાઈફટાઈમ Work From Home શરૂ કરનારી કંપનીઓના નામ
ડ્રૉપ બૉક્સ
ડ્રૉપ બૉક્સ ટેક કંપની છે. આના લગભગ 3,000 કર્મચારીઓ હંમેશા માટે વર્ક ફ્રોમ હોમ કરી શકશે. જોકે ક્યારેક ક્યારેક ઈચ્છે તો ઓફિસ જઈ શકે છે.
માર્ક ઝુકરબર્ગે કહ્યું કે, આશરે 50% ફેસબુક કર્મચારીઓ આગામી પાંચથી 10 વર્ષ સુધી ઘરેથી કામ કરશે. કર્મચારીની સલામતીને પ્રાથમિકતામાં રાખીને તેઓએ આ નિર્ણય લીધો છે. જો કે જે કર્મચારીઓનું કામ ઓફિસ વગર થઈ શકતું નથી, તેઓએ ઓફિસ જઈને કામ કરશે.
ઓત્ત્કા
સૉફ્ટવેર કંપની ઓત્ત્કા (OKTA)માં લગભગ 9,000થી વધુ કર્મચારીઓ કામ કરે છે. કંપનીના 85 ટકાથી વધુ કર્મચારી હાલ હંમેશા માટે ઘરેથી કામ કરી શકશે. કોરોનાવાયરસ મહામારી પહેલા કંપનીના 30 ટકા કર્મચારીઓ વર્ક ફ્રોમ હોમ કરતાં હતાં.
શોપિફાઈ
શોપિફાઈ (Shopify)ના હાલ તમામ કર્મચારીઓ ઘરેથી કામ કરી રહ્યા છે. કંપનીએ મેમાં જણાવ્યું હતું કે, કંપની તેની ઓફિસો 2021માં ફરી ખોલશે, જોકે મોટાભાગના કર્મચારીઓ ઓફિસ પરથી કામ નહીં કરે, તેઓ ઘરેથી જ કામ કરશે. શૉપિફાઈના સીઈઓ ટોબી લુત્કેના જણાવ્યા અનુસાર, હાલના સમયમાં કાર્યાલયનું મહત્વ સમાપ્ત થઈ ગયું છે.
સ્લૈક
સ્લૈક એક કોમ્યુનિકેશન પ્લેટફોર્મ છે. જે સેંકડો કાર્યસ્થળો માટે દૂર-દૂરથી કામ કરવાનું શક્ય બનાવે છે. આ કંપીએ એવી સિસ્ટમ ઉભી કરી છે, જે દૂરસ્થ ઉમેદવારો દ્વારા ભરી શકાય છે, અને મોટાભાગના સ્લૈક કર્મચારીઓ પાસે કાયમી ધોરણે ઘરેથી કામ કરવાનો વિકલ્પ હોય છે.
સ્ક્વાયર
ટ્વિટરના સીઈઓ જેક ડોરસીની બીજી કંપની સ્ક્વાયર (SQ)એ રોગચાળો સમાપ્ત થયા બાદ પણ કર્મચારીઓને ઘરેથી કામ કરવાની મંજૂરી આપી છે. સ્ક્વાયર કહ્યું કે, કર્મચારીઓ એવા વાતાવરણમાં કામ કરી શકશે જે તેમની જરૂરિયાતોને અનુરૂપ હોય. જો તેઓ ઇચ્છતા હોય તો તેઓ ઓફિસમાં આવીને કામ કરી શકે છે અથવા અન્યથા મન હોય ત્યાં સુધી ઘરેથી કામ કરી શકે છે.
ટ્વિટરે કહ્યું કે, પહેલા તેના કેટલાક કર્મચારીઓને કાયમ ઘરેથી કામ કરવાનું કહેવામાં આવ્યું. ટેક કંપનીએ કહ્યું કે, છેલ્લા ઘણા મહિનાઓથી ઘરેથી કામ કરવાનો અનુભવ દર્શાવે છે કે તે લાંબા કલાકો સુધી કામ કરી શકે છે. કર્મચારીઓને સંપૂર્ણ ચૂકવણી કરવામાં આવશે.
જિલો
રીઅલ એસ્ટેટ માર્કેટપ્લેસ કંપની જીલો Zillow તેના કર્મચારીઓને ઘરેથી કામ કરવાની સુવિધા આપે છે. કંપનીને આશા છે કે, કેટલાક કર્મચારીઓ ઘરેથી કાયમી ધોરણે કામ કરી શકે છે, જ્યારે અન્ય મહિનામાં એક કે બે વાર ઓફિસમાં આવી શકે છે.
ઓન-ડિમાન્ડ ક્લાઉડ કમ્યુનિકેશન અને ટેલિફોની સોલ્યુશન પ્રોવાઇડર ઓઝોન સેલ દ્વારા સોમવારે હાથ ધરવામાં આવેલા અધ્યયનમાં જણાવાયું છે કે, ભારતમાં ત્રણમાંથી એક કોલ સેન્ટર કાયમી વર્ક ફ્રોમ હોમ પોલિસી લાગુ કરી રહ્યું છે. એટલે કે મોટાભાગના કોલ સેન્ટરના કર્મચારીઓ કાયમ ઘરેથી કામ કરશે.
Read More: Work From Home Dropbox Facebook OKTA Shopify Slack Square Twitter Zillow Coronavirus Lockdown
Web Title: This big companies decision ; allowing employees to work from home for a lifetime, not even a deduction in salary